Woman in Love

"Woman in Love" (בעברית: "אשה מאוהבת") הוא שיר של הזמרת והשחקנית, ברברה סטרייסנד. השיר יצא כסינגל הראשון מתוך האלבום, Guilty, בשנת 1980 ונכתב על ידי בארי ורובין גיב מהרכב הבי ג'יז. השיר זכה להצלחה בינלאומית והגיע למקום ראשון במדינות רבות ביניהן ארצות הברית, בריטניה, צרפת, גרמניה. ברברה סטרייסנד פנתה לבארי גיב וביקשה ממנו לכתוב לה אלבום. בארי ואחיו, רובין, חברי ההרכב ה"בי ג'יז", אחד ההרכבים המצליחים של שנות השבעים, כתבו את השיר ובארי אף השתתף בהפקת האלבום ביחד עם צוות ההפקה שאיתו עבד ההרכב באופן קבוע, אלבי גאלוטן וקארל ריצ'רדסון. השיר נחשב לאחד מהשירים הנמכרים ביותר בכל הזמנים בצרפת. Woman in Love הפך לאחד השירים הכי מצליחים בקריירה של סטרייסנד ואחד הסינגלים הנמכרים ביותר אי פעם. הוא צעד שלושה שבועות במקום הראשון של הבילבורד האמריקאי, השיר החמישי והאחרון של סטרייסנד שהגיע למקום זה. הוא גם בילה 5 שבועות במצעד בילבורד Adult Contemporary והיה השיר השישי שלה שמגיע למעמד זה. מקור: דנה אינטרנשיונל הקליטה גרסת כיסוי של "Woman in Love" עבור האלבום הבין-לאומי הראשון שלה, Free‏ (1999). הוא הופץ ב-1 בפברואר 1999 כסינגל המוביל מתוך האלבום. זהו הסינגל השני שאינטרנשיונל הפיצה באירופה, אחרי הסינגל "דיווה" שזכה באירוויזיון 1998. לשיר צולם וידאו קליפ שנועד לעזור בקידום המסחרי שלו. השיר זכה להצלחה כאשר הקליפ שלו שודר בערוצים שונים באירופה וזכה לחשיפה. "Woman in Love" הוא גרסת כיסוי לשירה של הזמרת ברברה סטרייסנד מ-Guilty שיצא ב-1980. הוא נחשב לאחד משיריה המזוהים ביותר של סטרייסנד. בהתחלה, הוצע לדנה להקליט גרסת כיסוי לשיר "Chain Reaction" של דיאנה רוס, אך זו העדיפה שיר "שקט יותר". בכתבה שפורסמה במעריב נכתב: "זו חלק מההחלטה שדנה לא צריכה את כל הצרחות, הנוצות וצבעי המלחמה בשלב הזה. כדי לצאת מהגימיק ולהיות זמרת מהשורה הראשונה בעולם, היא צריכה למכור את הקול שלה ואת האישיות בצורה הכי רגועה ומוצקה. הדהירה על בננה וצרחות הקוקורוקו יצטרכו לחכות לסיבוב הבא". אחרי ההצלחה הבין-לאומית של הסינגל "דיווה" שפורסם בהוצאת סוני מיוזיק אנטרטיינמנט, נוצרו חילוקי דעות קשים בין אינטרנשיונל לבין החברה,מה שהוביל לביטול החוזה וגניזת האלבום. את "Woman in Love" הוציאה בפברואר 1999 ללא התערבותה של חברת התקליטים. הקלטתה של אינטרנשיונל הופקה בשתי גרסאות: גרסה שקטה שנועדה לתחנות הרדיו, וגרסה קצבית יותר, שנועדה למועדוני הלילה ותוכניות הדאנס. לגרסתה של אינטרנשיונל צולם וידאו קליפ עתיר תקציב, שלא הגיע ל-MTV. בכתבה שפורסמה במעריב לנוער בשנת 1999, נכתב: "בימים אלה דנה נמצאת בתחילת רומן חדש. הוא נקרא ואניה, והוא דוגמן בינלאומי מקרואטיה. דנה פגשה אותו לפני כחודש במהלך הצילומים של הווידאו קליפ של 'Woman In Love' והיא התאהבה לגמרי. זה התחיל כאשר הבמאי ביקש מהם לעמוד מול המצלמות ולנסות להרגיש מאוהבים. מרגע שהוא אמר 'אקשן', הם מעולם לא עזבו אחד את השנייה, וסיימו עם נשיקה סוערת ופוטוגנית. אחרי הצילומים מיהרו לבית מלון ובילו שלושה ימים בלונדון, אבל בגלל לוח הזמנים העמוס של דנה היה עליה לטוס למקומות אחרים, והיה עליהם להסתפק רק בקשר טלפוני חם". גרסתה של אינטרנשיונל הצליחה פחות מ"דיווה", אך הושמעה ברדיו לעיתים תכופות ללא עזרתה של סוני מיוזיק אנטרטיינמנט. הקליפ שודר בערוצים מקומיים באירופה. במרוצת השנים, נכללה גרסתה באלבום, Moments of Love. בנובמבר 2006 שחרר בארי גיב, אחד מכותבי השיר גרסת כיסוי לשיר. מידע על היצירה "Woman in Love" באתר מיוזיק בריינז מידע על היצירה "Woman in Love" באתר Discogs מידע על Woman in Love, באתר הבילבורד האמריקאי, ארכיון מידע על Woman in Love, במצעד הבריטי הרשמי מידע על Woman in Love, באתר המצעד האיטלקי, ארכיון מידע על Woman in Love, באתר המצעד הגרמני מידע על Woman in Love, באתר המצעד הנורווגי מידע על Woman in Love, באתר המצעד של ניו זילנד מידע על Woman in Love, באתר המצעד הצרפתי, ארכיון מידע על Woman in Love, באתר המצעד השוודי זוכי פרסי גראמי ה-23 - 1981 באירופה: CNR FM סטאר ביפן: נטוורק בישראל: NMC Dana International - Woman In Love (באנגלית), 1999, נבדק ב-2023-06-17 Dana International - Woman In Love (Barbara Streisand) [Cover], נבדק ב-2023-06-17 Woman in Love, Dana International community Guilty, 1980-09-23, נבדק ב-2023-06-17 The Number Ones: Barbra Streisand’s “Woman In Love”, Stereogum, ‏2020-04-10 (באנגלית) Dana International - Woman In Love (Remix), נבדק ב-2023-06-17 Various - Moments Of Love: 14 Essential Love Tracks (באנגלית), נבדק ב-2023-06-17